Mikanda Yetu Kuchi Akuyisoneka ni Kuyilumbununa?
Longeso 23
Mikanda Yetu Kuchi Akuyisoneka ni Kuyilumbununa?
Mba twambujole kanwa “sango jipema” ku “mavungu eswe, ni ku minyachi yeswe, ni ku malimi eswe, ni kuli atu eswe,” twakulinga mikanda mu unji wa 600 a malimi. (Usolwelo 14:6) Kuchi twakuhasa kulinga mulimo uno ukalu? Twakuulinga ni ukwaso wa chizavu cha akwa kusoneka, ni amwe akwa kulumbununa maliji, kali mu unji wa 3,000—eswe kali Yela ja Yehova a mu yifuchi yeswe.
Mukanda utangu kakuululieka mu limi lia inglês. Chizavu cha Tusongwelo, ayo kakusongwela milimo ya Chipatulo cha Akwa kusoneka ku chishina chetu chinene. Chipatulo chacho cha kusongwela ni kusa akwa kusoneka waze makalakala mu chishina chinene ni ku yimwe yishina yikehe-yikehe. Kuli yimwe yizavu yeka ni yeka ya akwa kusoneka, ayo kakwecha hanga tusoneke hakutwala ku malongeso waze mahasa kukwasa atu ku ndako jeka ni jeka, nawa mikanda yetu yakutoweza atu a ku mavungu eswe.
Mukanda wacho kakuutuma kuli akwa kulumbununa. Muze hausoneka nyi mautayiza, kakuutuma kuli yizavu ya akwa kulumbununa mu yifuchi yeswe, waze akulumbununa, ayo kakuuhengula, ni kuutanga. Ayo kakusa tachi hanga asakule “maliji aumwenemwene,” kakupwa ni ushindakenyo weswe wa maliji aze ali mu Inglês, mba ahase kwalumbununa mu limi lio.—Chilumbununyi 12:10.
Chisaji chakusonekena chakutambwisa milimo. Chisaji chakusonekena (Computador) chishi kusalakana akwa kusoneka ni akwa kulumbununa. Alioze, milimo yo muyihasa kutambuka kanawa hakukalakala ni chisaji chakusonekena. Yela ja Yehova kali ni umwe Ululikiso wa Chisaji Wakusoneka nawo mu Malimi Anji, we tunavuluka ngwo (MEPS) mwenamo mwakunjila mikanda ya malimi anji hamuwika ni yizulie, nawa kuyilulieka hanga ayifwambwise.
Mumu liaka yetwe twakusa tachi jeswe hanga tulumbunune maliji mu malimi, chipwe ngwe atu akehe akwaahanjika? Mumu Yehova kanazange ngwo “atu eswe alilamwine, akahete ku chinyingi cha umwenemwene.”—1 Timoteu 2:3, 4.
▪ Kuchi mikanda yetu akuyisoneka?
▪ Mumu liaka twakulumbununa mikanda yetu mu malimi anji?
[Chizulie ha lifwo 26]
Chipatulo cha Akwa Kusoneka, EUA
[Chizulie ha lifwo 26]
Coreia
[Chizulie ha lifwo 26]
Arménia
[Chizulie ha lifwo 26]
Burundi
[Chizulie ha lifwo 26]
Sri-Lanka
cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn por_Latn cjk_Latn sun_Latn cjk_Latn run_Latn cjk_Latn min_Latn